钦定古今图书集成/方舆汇编/职方典/第1478卷 > 《判山玩月歌》明·王景常
## 钦定古今图书集成/方舆汇编/职方典/第1478卷 > 《判山玩月歌》明·王景常

判山山上秋月明，判山山下秋水清。道人持杯待明
月，气压太华吞沧溟。姮娥靓妆倚碧井，照见琉璃几
千顷。兴来吸尽金叵罗，舞袖徘徊弄清影。衷肠激烈
问青天，何似当年小谪仙。迢迢云汉望不极，不知天
上今何年。玉阶桂花下如霰，瑶光欲坠明星灿。微霜
凛凛沾人衣，城上乌啼知夜半。